**Ministru kabineta noteikumu projekta**

**„Grozījumi Ministru kabineta 2011.gada 5.jūlija noteikumos Nr.523 „Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „**Grozījumi Ministru kabineta** 2011.gada 5.jūlija **noteikumos Nr.523 „**Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas**”** (turpmāk – projekts) sagatavots:1. saskaņā ar Sadarbības Memorandu, ko 2012.gada 4.jūlijā parakstīja Izglītības un zinātnes ministrija, Latvijas izglītības un zinātnes darbinieku arodbiedrība un arodbiedrība "Latvijas izglītības vadītāju asociācija", un saskaņā ar to izstrādāto Informatīvo ziņojumu „Vispārējās un profesionālās izglītības pedagogu motivācijas, atalgojuma un profesionālās darbības kvalitātes novērtēšanas sistēmas sasaistes programma”, tās izstrāde un ieviešana”, kas pieņemta zināšanai Ministru kabineta 2013.gada 28.maija sēdē;
2. ar grozījumiem **Ministru kabineta 2009.gada 28.jūlija noteikumos Nr.836 „**Pedagogu darba samaksas noteikumi”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Motivācijas programmas 5.punkts nosaka, ka, sākot no 2014.gada 1.septembra, tiek veikta pedagogu darba samaksas diferenciācija atbilstīgi pedagogu profesionālās darbības kvalitātes novērtēšanas rezultātiem, jo līdz minētajam datumam piemaksu par darba kvalitāti saņēma tikai Eiropas Sociālā fonda projektā „Pedagogu konkurētspējas veicināšana izglītības sistēmas optimizācijas apstākļos” pakāpes ieguvušie pedagogi.Tādēļ nepieciešams atbilstošs tiesiskais regulējums visos normatīvajos aktos, kas nosaka pedagogu darba samaksas aprēķināšanas kārtību, lai aptvertu visus pedagogus, kuri līdz 2014.gada 1.septembrim ieguvuši kvalitātes pakāpes, kā arī noteiktu vienotu piemaksas aprēķināšanas veidu, jo 2014.gada 17.jūnijā izdarīti grozījumi **Ministru kabineta 2009.gada 28.jūlija noteikumos Nr.836 „**Pedagogu darba samaksas noteikumi” (Ministru kabineta sēdes prot. Nr. 33 87.§). Projektā precizēts:1)pedagogu loks, kuriem aprēķināma piemaksa par iegūto profesionālās darbības kvalitātes novērtēšanas pakāpi;2) noteikts aprēķina veids atbilstoši **Ministru kabineta 2009.gada 28.jūlija noteikumiem Nr.836 „**Pedagogu darba samaksas noteikumi”. |
| 3. | Projekta izstrādē iesaistītās institūcijas | Izglītības un zinātnes ministrija.  |
| 4. | Cita informācija | Aprēķins par finansējumu, kas nepieciešams, lai nodrošinātu piemaksas pedagogiem, kuri līdz 2014.gada 1.septembrim ieguvuši kvalitātes pakāpes, pievienots Ministru kabineta noteikumu projektam **„G**rozījumi **Ministru kabineta 2009.gada 28.jūlija noteikumos Nr.836 „**Pedagogu darba samaksas noteikumi””, kas akceptēti Ministru kabinetā 2014.gada 17.jūnijā. Atbilstoši Ministru kabineta 2014.gada 17.jūnija sēdes lēmumam (prot.Nr.33, 97.§, 2.punkts) finansējums noteikumu projekta normu izpildei tiks nodrošināts Izglītības un zinātnes ministrijas un 62.resora “Mērķdotācijas pašvaldībām” esošā finansējuma ietvaros. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz 46 (28 – 3.pakāpe, 17 – 4.pakāpe, 1- 5.pakāpe) pašvaldību profesionālās izglītības iestāžu pedagogiem. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekta īstenošana tiek nodrošināta apstiprinātā budžeta ietvaros. |
| 4. | Cita informācija. |  Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Tiesību akta projekta izpildē iesaistīta Izglītības un zinātnes ministrija, Kultūras ministrija, desmit pašvaldību profesionālās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē pārvaldes funkcijas un institucionālo struktūru, kā arī cilvēkresursus. |
| 3. | Cita informācija | Nav. |

Anotācijas III, IV,V, VI sadaļa – projekts šīs jomas neskar.

 Izglītības un zinātnes ministre I.Druviete

Valsts sekretāre S.Liepiņa

29.07.2014 10:10

555

A.Āboliņa, 67047930, anita.abolina@izm.gov.lv